Foromo ya kgopelo ya Maemo a Obamelo ya Motšhelo

O ka dira kgopelo ya gago ya Maemo a Obamelo ya Motšhelo go:

* [Tirišo ya SARS Online Query](https://tools.sars.gov.za/sarsonlinequery/tcr01)
* Onlaene ka eFiling

Botlase bja Foromo

Go dira kgopelo ya Maemo a gago a Obamelo ya Tefelo ya Motšhelo (TCS) ka eFiling

Ge o feditše go lebelela profaele ya gago ya “My Compliance Profile” (Profaele ya ka ya Obamelo ya Tefelo ya Motšhelo), o ka dira kgopelo ya Maemo a Obamelo ya Tefelo ya Motšhelo (TCS) ka:

* Go dira kgetho ya Kgopelo ya Maemo a Obamelo ya Tefelo ya Motšhelo (TCS) le mohuta wa TCS yeo o nyakago go dira kgopelo ya yona. O tla ba le dikgetho tše di latelago:
  + Go ba Maemong a Mabotse
  + Phetišo ya go Dumelelwa ya Ditšhabatšhaba
* Tlatša Kgopelo ya Maemo a Obamelo ya Tefelo ya Motšhelo (TCS) gomme o e romele go SARS

**Maele a Bohlokwa:** Lebelela dikgopelo tša FIA le Bofaladi tšeo gabjale di bitšwago AIT (Phetišo ya go Dumelelwa ya Ditšhabatšhaba) go hwetša tshedimošo enngew ka ga ditokumente tša thekgo tšeo di hlokegago.

Ge kgopelo ya gago e šetše e dumeletšwe ke SARS, o tla fiwa maemo a kakaretšo ya tefelo ya motšhelo le PHINI. O ka kgopela gore PHINI e romelwe ka SMS gomme o ka e lebelela go deshboto ya tebelelo ya “Tax Compliance Status Request” profaeleng ya gago ya eFiling. PHINI e ka gatišwa ka mokgwa wa lengwalo la poelo ya TCS.

**Maele a Bohlokwa kudu: PIN yeo e kgethegilego e tla fiwa go kgopelo enngwe le enngwe yeo o e dirago.**

PHINI ya Maemo a Obamelo ya Tefelo ya Motšhelo

PHINI e go fa tsela ya go dumelela leloko lefe goba lefe la boraro go lebelela maemo a gago a obamelo ya motšhelo onlaene goba ka eFiling.  Ge o šetše o file PHINI ya gago go leloko la boraro, PHINI e tla kgontšha setheo goba kgoro ya mmušo go lebelela maemo a gago a obamelo ya motšhelo a gabjale onlaene. E tla ba fa kakaretšo ya maemo a obamelo ya tefelo ya motšhelo ka letšatšikgwedi le nako yeo ba e lekolago le maemo ao a bego a le go ona ge o be o fiwa PHINI. Go šireletša khupamarama ya tshedimošo ya molefela motšhelo, ga go tshedimošo enngwe yeo e tla fihlelelwago.